ΝΕΑ ΠΟΡΕΙΑ 19/4/1994, επιμέλεια Παναγιώτη Λενέτη

Στρατηγός Ε.Α. ΑΡΙΣΤΕΙΔΗΣ ΚΑΓΚΟΣ

Ο Στρατός

Μουδιασμένοι και σιωπηλοί όλα τα χρόνια της δικτατορίας ήταν οι δημοκρατικοί αξιωματικοί του στρατού. Ο Στρατηγός ε.α Αριστείδης Κάγκoς, τότε λοχαγός στην Έδεσσα, θα μας πει: «Οι φωνές αντίστασης μέσα στο στρατό ήταν λίγες έως μηδαμινές. Όσοι αξιωματικοί από την πρώτη στιγμή εναντιώθηκαν τους αποστράτευσαν, βέβαια αυτοί ήταν λίγοι. Γιατί ο Παπαδόπουλος δεν ήθελε να δημιουργήσει μεγάλη ομάδα αποστράτων αξιωματικών. Πάντως όσοι αξιωματικοί παρέμειναν δεν τους βάζανε σε θέσεις κλειδιά, ούτε σε νευραλγικές μονάδες».

«Στις συγκεντρώσεις των αξιωματικών συνεχώς μας μιλούσαν για την εθνοσωτήριο επανάστασιν. Αυτοί π*ου ήταν* στην ορ*γάνω*ση του Παπαδόπουλου λύναν και δέναν, παίρνανε μεταθέσεις όπου θέλανε. Τους στρατιώτες που έρχονταν σταμπαρισμ*ένοι σ*το στρατό τους παρακολουθούσαν στενά και βέβαια δεν τους έδιναν κρίσιμες ειδικότητες. Κανείς δεν μιλούσε τότε και ακόμα και ορισμένοι από αυτούς που σήμερα λένε ότι ήταν αντιστασιακοί, σαν αξιωματικοί στην Επταετία, ήταν μουδιασμένοι και σώπαιναν. Και ο Αριστείδης Κάγκος κλείνει με πικρία:

*Το σχέ*διο «Προμηθέας», το οποίο εφήρμοσε ο Παπαδόπουλος και επέβαλλε την στρατιωτική δικτατορία, ήταν δημιούργημα της πολιτικής ηγεσίας της Δεξιάς για να το χρησιμοποιήσει σε περίπτωση “εθνικής” ανάγκης. Ο Παπαδόπουλος πήρε το έτοιμο σχέδιο και το εφάρμοσε.